Eurodeputatul Victor Negrescu, negociatorul-șef al Parlamentului European pentru bugetul UE din 2025, a subliniat, miercuri, în plenul de la Strasbourg, importanța stabilirii de orientări clare și axate pe nevoile cetățenilor în acest dosar, precum și faptul că prioritățile Parlamentului European trebuie să fie luate în considerare cu seriozitate de către Comisia Europeană și Consiliul UE.
"Am reușit, după lungi discuții cu colegii mei, cu coordonatorii noștri și cu cei din umbră, să elaborăm un document care să fie clar, care să stabilească o viziune pentru viitorul buget al UE și să prezinte o direcție clară pentru negocierile care vor avea loc între instituțiile noastre", a afirmat eurodeputatul român.
De la aderarea României la Uniunea Europeană, în 2007, Victor Negrescu este primul eurodeputat social-democrat din România care negociază, în numele Parlamentului European, bugetul Uniunii Europene.
În cadrul intervenției sale, Negrescu a exprimat recunoștința pentru eforturile colegilor săi, precum și a celor implicați în elaborarea documentului ce stabilește viziunea pentru bugetul UE viitor. Aprecierea sa a fost marcată în contextul votului puternic în favoarea raportului adoptat în Comisia pentru bugete a Parlamentului European, la începutul lunii martie.
Prioritățile exprimate de negociatorul-șef al Legislativului european s-au concentrat pe nevoile cetățenilor Uniunii Europene și pe dezvoltarea durabilă a economiei și societății europene. El a subliniat necesitatea alocării resurselor financiare adecvate pentru prioritățile cetățenilor, inclusiv pentru întreprinderi, și pentru a asigura o Europă echitabilă și "care nu lasă pe nimeni în urmă".
Negrescu a identificat trei direcții cheie pentru orientarea bugetului UE în 2025:
1. Eficiență și eficacitate: A subliniat necesitatea utilizării mai eficiente și mai eficace a fondurilor disponibile, combaterea corupției și concentrarea pe impactul politicilor UE. În plus, a pledat pentru utilizarea pe deplin a fondurilor neutilizate din perioada financiară anterioară și alocarea acestora către beneficiarii și țările cu o rată de absorbție ridicată.
2. Priorități strategice și obiective noi: A evidențiat importanța asigurării de resurse pentru prioritățile strategice ale UE și pentru obiectivele noi, cum ar fi sprijinul financiar pentru programul Erasmus și investițiile în economie.
3. Control democratic: A pledat pentru menținerea controlului democratic asupra bugetului UE, cu un rol puternic al Parlamentului European, pentru a asigura îndeplinirea obiectivelor sociale și a nevoilor cetățenilor europeni.
De asemenea, Negrescu și-a exprimat mulțumirea pentru sprijinul oferit de colegii său eurodeputați privind includerea în documentul de negociere cu prioritățile bugetare ale Parlamentului European a unor aspecte care privesc în mod direct România, precum suplimentarea fondurilor pentru aderarea completă a României și Bulgariei la Schengen, sprijinirea sectorului agricol, a fermierilor și zonelor rurale, accesul cetățenilor la tratamente și aparatură medicală de ultimă generație, mobilitatea cetățenilor europeni sau îmbunătățirea transferului drepturilor sociale și ale pensiilor, care va ajuta diaspora europeană să revină acasă mai ușor.
"O Europă puternică își protejează cetățenii și este evident că doar împreună putem să ne asigurăm de acest lucru", a remarcat negociatorul-șef al Parlamentului European, evidențiind importanța solidarității și a sprijinului reciproc între statele membre.
În contextul conflictelor din vecinătatea Uniunii, Negrescu a accentuat importanța ajutorului acordat Ucrainei, Republicii Moldova, Georgiei și țărilor din Balcanii de Vest și a reafirmat angajamentul Parlamentului European de a sprijini aspirațiile acestor țări de a deveni membre ale UE.
"Nu noi am început războiul din Ucraina, dar dacă nu ajutăm Ucraina și Republica Moldova, viețile noastre vor fi schimbate pentru totdeauna și amenințate de atitudinea barbară a conducătorilor Moscovei. Îi ajutăm pe moldoveni și ucraineni să salveze vieți, dar îi ajutăm și pe ei să ne salveze viețile.Prin urmare, trebuie să continuăm să arătăm Republicii Moldova, Ucrainei, Georgiei și țărilor din Balcanii de Vest că suntem acolo pentru a le ajuta să devină membre ale Uniunii Europene", a afirmat eurodeputatul român.
Cu toate acestea, Negrescu a reiterat că Uniunea Europeană trebuie să evite transformarea discuțiilor bugetare "într-o dezbatere de politică externă".
În încheiere, negociatorul-șef al Parlamentului European a reiterat importanța unei abordări responsabile și unitare înaintea alegerilor pentru Parlamentul European, reafirmând angajamentul instituțional de a reprezenta și de a lucra în interesul cetățenilor europeni.
"Le transmitem un mesaj clar cetățenilor noștri că suntem aici pentru a-i reprezenta în mod corespunzător, pentru a lucra pentru ei, pentru a lua decizii serioase în interesul lor, al statelor membre și al Uniunii Europene", a punctat Victor Negrescu.
Parlamentul European va vota miercuri dupa-amiază orientările pentru bugetul UE în 2025, conturate sub coordonarea negociatorului-șef Victor Negrescu, aprobarea acestora constituind mandatul de negociere cu Consiliul UE și Comisia Europeană după alegerile din luna iunie.
"Prin aprobarea priorităților din această după-amiază, restabilim credibilitatea instituției noastre și demonstrăm, înainte de alegeri, că suntem capabili să răspundem așteptărilor justificate ale cetățenilor noștri", a transmis eurodeputatul român.
Ce urmează?
După votul din plenul Parlamentului European, ar urma ca Comisia Europeană să prezinte propunerea sa pentru bugetul pentru 2025 înainte de vara anului 2024. Bugetul pentru anul viitor trebuie să fie convenit între Consiliu și Parlament până la sfârșitul acestui an.
Consiliul Uniunii Europene și-a stabilit deja orientările pentru bugetul din 2025, considerând că că acesta ar trebui să fie realist, în conformitate cu nevoile reale, să asigure o bugetare prudentă și să lase suficiente marje în cadrul plafoanelor cadrului financiar multianual (CFM) pentru a face față unor circumstanțe neprevăzute și pentru a aborda provocările Uniunii.
În ceea ce privește orientările bugetare, acestea reprezintă primul document pe care Parlamentul îl produce în timpul procedurii bugetare anuale. Acesta stabilește linia pe care Parlamentul se așteaptă să o urmeze Comisia atunci când își elaborează propunerea de buget. Mai mult de 90% din bugetul UE este destinat cetățenilor, regiunilor, orașelor, agricultorilor și întreprinderilor.
Alexandra Loy este redactor și specialistă în afaceri europene. Deține un doctorat în domeniul științe politice, dobândit în anul 2018, cu tema analizării impactului președinției României la Consiliul Uniunii Europene asupra sistemului național de coordonare a afacerilor europene. Alexandra este membru al comunității academice din cadrul Școlii Naționale de Studii Politice și Administrative.
You may like
PE aprobă noi standarde de reziliență cibernetică pentru protecția tuturor produselor digitale din UE
UE pregătește noi sancțiuni împotriva Iranului pentru un potențial transfer de rachete balistice Rusiei
Parlamentul European stabilește o definiție comună a încălcării sancțiunilor UE. Încercările pot fi pedepsite cu închisoare până la 5 ani
PE se pregătește să dea în judecată Comisia pentru deblocarea banilor europeni destinați Ungariei. Executivul european își apără decizia ca fiind "în deplină conformitate cu legislația UE"
Eurodeputatul Corina Crețu a demisionat din PRO România: Sprijinirea populismului și a anti-europeismului reprezintă cel mai mare pericol pentru România
Published
1 week agoon
March 5, 2024By
REDACTIAEuroparlamentarul Corina Crețu și-a anunțat astăzi, 5 martie, demisia din partidul PRO România, după ce formațiunea politică din care era membră a decis să colaboreze cu AUR.
"Cu regret, am hotărât astăzi să demisionez din PRO România. Sprijinirea populismului, a ultra-naționalismului și a anti-europeismului reprezintă, în opinia mea, cel mai mare pericol pentru România și pentru generațiile care vin după noi. De aceea, colaborarea dintre PRO România și AUR este o decizie greșită – pentru partid, pentru oamenii care au crezut în acest proiect politic și, în definitiv, pentru țară. Este o decizie pe care nu o pot gira, motiv pentru care am hotărât astăzi să demisionez din PRO România", a transmis Corina Crețu într-un mesaj pe pagina de Facebook.
Corina Crețu a explicat de ce s-a ajuns la o colaborare PRO România-AUR: "Îmi pare rău ca, în ciuda apelurilor repetate ale Președintelui PRO-Romania și ale mele, nu am reușit o formă de colaborare cu PSD. În aceste condiții, am militat pentru participarea pe cont propriu a PRO România în alegeri, decizie care a fost și adoptată în cadrul ultimului Congres PRO România."
"În ceea ce mă privește, am fost și rămân o social-democrată convinsă. Am fost membră PSD timp de 29 de ani, vicepreședintă a Grupului S&D din Parlamentul European, vicepreședinte al Parlamentului European, vicepreședinte al Partidului Socialiștilor Europeni (PES), Comisar European din partea SD", a mai adăugat fostul comisar european.
"Am apărat întotdeauna, cu toată convingerea, valorile stângii moderne, pro-europene, nevoia de dezvoltare și modernizare, de folosire a fondurilor europene, a programelor Erasmus, a liberei circulații, a extinderii Uniunii Europene și a tuturor beneficiilor pe care le aduce proiectul european. Îmi doresc să duc acest mandat de Membră a Parlamentului European la capăt cu bună-credință, împăcată cu acțiunile mele, promovand aceleași valori în care am crezut și cred", se mai arată în mesajul oficialului european.
Parlamentul European: Comisia pentru bugete a aprobat prioritățile propuse de Victor Negrescu, negociator-șef al bugetului UE pentru 2025
Published
1 week agoon
March 5, 2024Comisia pentru bugete a Parlamentului European (BUDG) a aprobat luni seară priorităţile bugetare ale Parlamentului European propuse de negociatorul-şef al PE pentru bugetul UE pe anul 2025, eurodeputatul român Victor Negrescu.
Priorităţile bugetare ale Parlamentului European, propuse de europarlamentarul social-democrat, au fost aprobate cu o largă majoritate de BUDG de 28 voturi pentru din 32 înregistrate. Priorităţile aprobate de BUDG vor fi supuse votului în sesiunea plenară a PE din această lună.
"În calitate de negociator-șef al Parlamentului European privind bugetul UE de anul viitor, mă bucură faptul că am reușit în Comisia pentru Bugete să obținem aprobarea, cu o largă majoritate, a priorităților legislativului european privind bugetul Uniunii Europene", a transmis Victor Negrescu.
El a precizat că negocierile privind bugetul UE nu sunt ușoare având în vedere că se desfășoară într-un climat electoral marcat de dispute privind bugetele statelor membre.
Europarlamentarul român a subliniat că aprobarea raportului cu o largă majoritate în Comisia pentru Bugete "arată coerența raportului, dar mai ales faptul că am reușit să transpunem în document prioritățile actuale ale cetățenilor".
Printre elementele noi și importante incluse în propunere se regăsesc solicitarea de fonduri suplimentare pentru aderarea completă a României la spațiul Schengen, accesul la tratamente medicale performante în toată Europa, sprijinirea agriculturii și a mediului rural, prevenirea efectelor calamităților naturale (secete sau inundații), facilitarea repatrierii diasporei prin înlesnirea transferului drepturilor sociale sau crearea unui fond european pentru educație.
"Un element semnificativ a fost includerea dimensiunii sociale drept criteriu pentru alocarea fondurilor, ceea ce poate conduce la creșterea alocărilor pentru România. De altfel, am ajuns la un acord privind păstrarea anvelopei bugetare alocate țării noastre, posibilitatea de a distribui sumele neutilizate către țări precum România care au un nivel ridicat de absorbție a fondurilor sau suplimentarea resurselor alocate pentru infrastructură către țările aflate în proximitatea războiului, incluzând aici atât România, cât și Republica Moldova. Săptămâna viitoare urmează votul din plenul Parlamentului European care ar urma să dea startul negocierilor cu reprezentanții Comisiei Europene și Consiliului", a mai adăugat Victor Negrescu.
Vicepreședinele PES Victor Negrescu: Susținem integrarea completă a României în Schengen și dezvoltarea măsurilor pentru creșterea nivelului de trai în toate statele UE
Published
1 week agoon
March 3, 2024By
Teodora IonEurodeputatul Victor Negrescu, vicepreședinte PES, a susținut includerea în programul politic adoptat la Congresul Partidului Socialiștilor Europeni sprijinirea integrării complete a României în spațiul Schengen și dezvoltarea măsurilor și mecanismelor sociale pentru creșterea nivelului de trai în toate statele membre.
"Avem nevoie de o Uniune Europeană mai umană, de o Europă care livrează și îndeplinește așteptările cetățenilor. Prin programul politic adoptat la Congresul Party of European Socialists, liderii social-democraților europeni susțin integrarea completă a României în spațiul Schengen și dezvoltarea măsurilor și mecanismelor sociale pentru creșterea nivelului de trai în toate statele membre. Sunt bucuros că am reușit, în calitate de vicepreședinte al PES la nivel european, să susțin includerea acestor teme importante pentru România în manifestul nostru politic", a subliniat acesta într-un mesaj publicat pe Facebook.
Acesta a amintit că Nicolas Schmit, candidatul comun al PES, "este comisarul care a creat programul prin care au fost plătite salariile în timpul pandemiei, a dezvoltat mecanismul salariului minim european sau cadru legal pentru întărirea drepturilor sociale".
"Am purtat cu această ocazie discuții cu președintele SPD (Germania), Lars Klingbeil, și cu președintele Consiliului de Miniștri din Spania, Pedro Sanchez. Reprezentanții PES activists Romania, organizația Partidul Social Democrat care are ca obiectiv diseminarea și promovarea problematicilor europene, au fost prezenți într-un număr important la Congresul PES, alături de președintele Marcel Ciolacu, și au susținut nevoia unei reprezentări mai bune și a creșterii influenței României la nivel european", a conchis Victor Negrescu.
Partidul Socialiștilor Europeni, reuniți în congres, la Roma, l-au ales sâmbătă, cu largă majoritate, pe comisarul european pentru locuri de muncă și drepturi sociale, luxemburghezul Nicolas Schmit, drept cap de listă al PES pentru viitoarele alegeri europene şi candidat la conducerea Comisiei Europene după scrutin.
În cadrul congresului, delegațiile prezente au adoptat și manifestul PES intitulat "Europa pe care o dorim", fundamentat pe următoarele angajamente:
- Dreptul la locuri de muncă de calitate cu salarii echitabile prin garantarea drepturilor lucrătorilor, prin consolidarea negocierilor colective, prin democrația la locul de muncă și prin sprijinirea lucrătorilor independenți.
- Un nou pact verde și social pentru o tranziție echitabilă cu energie curată, sigură și fiabilă; noi locuri de muncă de calitate într-o economie circulară ecologică, fără emisii de dioxid de carbon; și o planetă locuibilă.
- O democrație puternică, în care statul de drept să fie respectat și apărat de toți. – O economie europeană puternică și competitivă, care să își pregătească industriile și IMM-urile pentru viitor.
- O Europă care protejează, care apără oamenii împotriva costului ridicat al vieții, le apără locurile de muncă de concurența neloială și le apără sănătatea și mediul.
- O Europă feministă, care să militeze pentru drepturi egale, pentru controlul femeilor asupra vieții și corpului lor și pentru a pune capăt violenței și discriminării bazate pe gen.
- O Europă pentru tineri care garantează progresul, autonomia, oportunitățile și eradică nesiguranța locului de muncă.
- Dreptul la o locuință decentă și accesibilă pentru toți.
- O Europă independentă din punct de vedere strategic, care își apără libertatea, securitatea și integritatea teritorială.
- O Europă puternică în lume, care promovează pacea, securitatea, cooperarea, drepturile omului și dezvoltarea durabilă.
Cetățenii din cele 27 de țări membre UE sunt chemați pentru a decide viitorul Europei, în cadrul alegerilor europarlamentare care vor avea loc în perioada 6-9 iunie.
Concrete & Design Solutions
Antony Blinken: SUA sprijină Ucraina cu un nou pachet militar în valoare de 300 milioane de dolari
România sprijină Muntenegru în procesul de aderare la UE, din perspectivă politică, dar și tehnică, îl asigură Nicolae Ciucă pe președintele Jakov Milatović
Luminița Odobescu, întâlnire cu secretarul general al OCDE. Ministrul de externe a reiterat angajamentul ferm al României față de aderarea la OCDE, cel mai important proiect după aderarea la NATO și UE
Op-ed | Janez Lenarčič, comisar european pentru gestionarea crizelor: Criza umanitară mondială este mai gravă ca niciodată. Iată ce trebuie să întreprindă comunitatea internațională pentru a îmbunătăți situația
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: "Mediul economic va fi mai dificil în 2013"
Barometru: Cluj-Napoca înregistrează cea mai ridicată calitate a vieții din România, alături de Oradea și Alba Iulia
Ambasadorul SUA Adrian Zuckerman: România va deveni cel mai mare producător și exportator de energie din Europa
Huffington Post: România a fost condusă din 1989 de "o clică incompetentă de escroci foşti comunişti"
Premierul Italiei, Mario Monti, a demisionat
9 mai, o triplă sărbătoare pentru români: Ziua Europei, a Independenţei României şi sfârşitul celui de-al Doilea Război Mondial
Președintele Klaus Iohannis a promulgat legea care interzice pentru 10 ani exportul de buștean în spațiul extracomunitar
Acord fără precedent în istoria UE: După un maraton de negocieri, Angela Merkel, Mark Rutte, Klaus Iohannis și ceilalți lideri au aprobat planul și bugetul de 1,82 trilioane de euro pentru relansarea Europei
Marcel Ciolacu: Vreau ca 2026 să fie anul aderării noastre la OCDE. Este unul dintre principalele proiecte de țară pentru România
Klaus Iohannis asigură că nu intenționează să își scurteze mandatul prezidențial în contextul speculațiilor candidaturii sale la vârful NATO sau UE
Comisia Europeană va recomanda începerea negocierilor de aderare la UE cu Bosnia și Herțegovina, după ce a constatat că țara "poate îndeplini criteriile de aderare", anunță Ursula von der Leyen
"NATO"-izarea Europei: Drapelul Suediei a fost înălțat la sediul Alianței. De acum, NATO protejează 96% din cetățenii Uniunii Europene
Csaba Borboly, President of Harghita County Council and CoR rapporteur, supports the introduction of an infringement procedure against EU countries that do not seriously consider compensation for damage caused by large carnivores to livestock or crops
Biden evocă moștenirile lui Roosevelt, Reagan și Lincoln, atacându-l pe Trump că se înclină în fața lui Putin: Dacă SUA se retrag, Ucraina, Europa și lumea liberă sunt în pericol. Eu nu mă voi înclina
Klaus Iohannis a trasat, la Congresul PPE, mizele post-electorale ale UE, care va "avea șansa de a se întâlni cu istoria și de a relansa politicile în slujba cetățenilor": Cea mai eficientă metodă de consultanță politică este să acorzi atenție emoțiilor și așteptărilor oamenilor
Congres PPE/ Premierul Greciei: Trebuie să ne asigurăm că nimic nu se întâmplă în Europa fără participarea activă a familiei noastre politice
Congresul PPE, organizat în "zorii unei noi ere europene". Roberta Metsola listează instrumentele pentru a contracara falsa narațiune a extremiștilor: Vom câștiga prin pragmatism și leadership
Trending
- Corina Crețu1 week ago
- ROMÂNIA7 days ago
Kelemen Hunor: Dinspre Est nu a venit niciodată prosperitate, libertate și securitate. România este precum crusta unei pâini bune care îi protejează pe cei din interiorul Europei
- PPE7 days ago
Congresul PPE: Popularii europeni au votat în unanimitate, la București, manifestul electoral care solicită aderarea deplină a României la Schengen. Partidul cancelarului Austriei nu a votat împotrivă
- PPE1 week ago
Liderii celei mai puternice familii politice din UE vin la București: Tusk, Plenkovic, Nehammer sau Mitsotakis, alături de Ursula von der Leyen, Klaus Iohannis și Roberta Metsola la Congresul PPE
- POLITICĂ1 week ago
Nicolae Ciucă: Congresul PPE de la București va solicita ca România să devină membru cu drepturi depline în Schengen. Românii care produc 120 de miliarde de euro în UE merită acest drept